armvectores/hy_wikipedia_2023 huggingface dataset:
Ռակովկա (ավան, Բալակլեյայի շրջան)

Անվան այլ կիրառումների համար տե՛ս՝ ՌակովկաՌակովկա (ուկրաիներեն՝ Раківка), ավան Ուկրաինայի Խարկովի մարզի Բալակլեյայի շրջանում։ Հիմնադրվել է 1724 թվականին։
2001 թվականի տվյալներով Ռակովկա ավանում բնակվում էր 694 մարդ։ Բնակավայրը զբաղեցնում է 0,8 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ռաֆի Գավրոն

Ռաֆի Գավրոն (անգլ.՝ Raphael Pichey "Rafi" Gavron, հունիսի 24, 1989(1989-06-24), Hendon, Մեծ Լոնդոն, Անգլիա, Միացյալ Թագավորություն), անգլո-ամերիկացի դերասան, ով հայտնի դարձավ այն բանից հետո երբ նկարահանվեց «Ներխուժում» (ռեժիսոր՝ Էնտոնի Միգնելլա), «Հինգ րոպե իմ տղայի կողքին եղեք» , «Թանաքե սիրտը» ինչպես նաև «Կյանքը անկանխատեսելի է» ֆիլմերի շնորհիվ։


== Կյանք և կարիերա ==
Գավրոնը ծնվել է Հենդոնում, որը գտնվում է Հյուսիսային Լոնդոնում, հրեական ընտանիքում՝ ամերիկացի գրող՝ Մարթա Փիչիիցի և հրատարակիչ՝ Սիմոն Գավրոնիցի ընտանիքում։ Ռաֆիին ունի ամերիկյան քաղաքացիություն։
Նրա պապը և տատիկը հոր կողմից`Ռոբերտ Գավրոն և Հաննա Ֆիվելն են, ովքեր բարերարներ են։ Նրա մեծ պապը Տոսկո Թեվելը գրող էր և աշխատել է Ջորջ Օռուելի հետ։ Ռաֆիի երկու երիտասարդ եղբայրներ ունի `Բենջամինն (ծնված 1992 թվականին) և Մովսեսը (ծնված 1996 թվականին)։
Գավրոն խաղացել է «Հռոմ» հեռուստալիքիով հեռարձակվող «Հինգ րոպե իմ տղայի կողքին եղեք» ֆիլմում, որտեղ հանդես է եկել գլխավոր դերում։ 2009 թվականի հունվարին նկարահանվել է համաշխարհային հայտնություն ունեցող «Թանաքե սիրտը» հեքիաթում, որի հիման վրա նկարահանվել է ֆիլմ։
2009 թվականին մի քանի դրվագով հանդես է եկել "24 ժամ" կոչվող ֆիլմում։ 2009 թվականի մայիսին խաղացել է «Վերջին երգը» ֆիլմում, որի ռեժիսորը Լիամ Համբորսթն էր։


== Ֆիլմագրություն ==


=== Կինո ===


=== Հեռուստատեսություն ===


== Ծանոթագրություններ ==
Bim bam toi

«Bim bam toi», երգը, որով Կառլան (լրիվ անունը՝ Կառլա Լազզարի) ներկայացրել է Ֆրանսիան 2019 թվականի «Մանկական Եվրատեսիլում» Լեհաստանում։
2019 թվականի դեկտեմբերին ժողովրդականություն վայելող ֆիտնես-վլոգեր Ժուժու Ֆիտկատսի (ֆր.՝ Juju Fitcats) շնորհիվ, որը TikTok-ում այս երգի ներքո նկարահանել է լիպսինկ, այն վիրուսային ժողովրդականություն է ձեռք բերել Ֆրանսիայում։


== Երաժշտություն և տեքստ ==
Էլեկտրոփոփ ոճի երգ է։
Կատարվում է ֆրանսերեն, ներառում է նաև մի քանի անգլերեն բառեր։ Երգը պատմում է առաջին հայացքից սիրո պատմությունը։
Երգը գրել են Բարբարա Պրավին և Իժիտը։ Որպես ձայնագրության պրոդյուսեր հանդես է եկել Ժուլյան Կոմբլատը, որը մինչ այդ աշխատել էր այնպիսի երաժշտական կատարողների հետ, ինչպիսիք են Մ. Պոկորան և Arcadian խումբը։


== «Մանկական Եվրատեսիլ»-2019 ==
Կարլան այդ երգով հանդես է եկել երկրորդ հերթական համարով՝ ավստրալիացի Ջորդան Էնթոնիի «We Will Rise» երգից հետո և Ռուսաստանը ներկայացնող Տատյանա Մեժենցևայի ու Դենբերել Օորժակի «A Time for Us» երգից առաջ։ Ազգային ժյուրին նրան տվել է 85 միավոր (6-րդ արդյունքը բոլոր մասնակիցների թվում), իսկ հանդիսատեսը՝ 84 միավոր (3-րդ արդյունք), և արդյունքում Կարլան 169 միավորով զբաղեցրել է 5-րդ հորիզոնականը.։


== Վիրուսային ժողովրդականություն ==
Երգը վիրուսային Է դարձել Ֆրանսիայում այն բանից հետո, երբ նույն տարվա դեկտեմբերի սկզբին «Յություբ»-ում հայտնի ֆիտնես-վլոգեր Ժուժու Ֆիտկատսը դրա տակ նկարահանել է TikTok-ի պարային լիպսինկ։ Այդ տեսահոլովակում նա պարում է թռիչքի նախապատրաստվող օդանավում և երգում։ Տեսահոլովակը հավաքել է միլիոնավոր դիտումներ և դարձել բազմաթիվ նմանակումների օբյեկտ։


== Երգացանկ ==


== Հիթ-շքերթներ ==


== Ծանոթագրություններ ==
Շևչենկովո (գյուղ, Վելիկոբուրլուկիի շրջան)

Անվան այլ կիրառումների համար տե՛ս՝ ՇևչենկովոՇևչենկովո (ուկրաիներեն՝ Шевченкове), գյուղ Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 1700 թվականին։
2001 թվականի տվյալներով Շևչենկովո գյուղում բնակվում էր 346 մարդ։ Բնակավայրը զբաղեցնում է 1195 կմ² տարածք։ Բնակչության խտությունը կազմում էր 289,54 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռոշ հա Նիկրա

Ռոշ հա Նիկրա (եբրայերեն՝ ראש הנקרה‏‎‎, «ռոշ» — գագաթ, «նիկրա» — ճեղքվածք), երկրաբանական գոյացություն Իսրայելի հյուսիսում՝ Լիբանանի սահմանի մոտ։
Երկրաբանական համալիրը գտնվում է Միջերկրական ծովի ափին՝ Արևմտյան Գալիլեայում, Հյուսիսային մարզում։ Գոյացությունը ամբողջությամբ կազմված է կրաքարից։
Ժամանակի ընթացքում անձրևաջուրը արտահոսել է, որն էլ հանգեցրել է քարերի վրա ճաքերի առաջացման։ Քարանձավի ընդհանուր երկարությունը կազմում է 200 մետր։


== Պատմություն ==
Լեռան ստորոտում՝ քարանձավի շրջանում, գտնվում է թունել, որը ըստ որոշ աղբյուրների արվել է Հունաստանի թագավոր Ալեքսանդր Մակեդոնացու արևելյան արշավանքի ժամանակ՝ մ.թ.ա. 333 թվականին Տյուրոս քաղաքի գրավումից հետո։
13-14-րդ դարում այն ծառայել է, որպես կարևոր ռազմական հենակետ Օսմանյան Թուրքիայի համար՝ Մերձավոր Արևելքում մղված մարտերի ժամանակ։
Առաջին համաշխարհային պատերազմի ժամանակ՝ 1918 թվականին, թունելի ճանապարհով անցնելով բրիտանական զորքերը ներխուժել են Գալիլեա պատմական երկրամասի տարածք։ 1942 թվականին այստեղ կառուցվել է թունել, որպես տրանսպորտային միջոց։
1948 թվականին Ռոշ հա Նիկրայի միջոցով երկաթուղային կապեր է հաստատվել Պաղեստինի և Լիբանանի հետ։
Իսրայելի անկախության պատերազմի ընթացքում՝ 1948 թվականի մարտի 14-ին լիբանանյան զորքերի ներխուժումը կանխելու նպատակով իսրայելցիները պայթեցրել են այն։
Ներկայումս քարանձավը և թունելը կարևոր զբոսաշրջային օբյեկտներ են։ Քարանձավի վերևում կառուցված է ճոպանուղի։ Այն չի աշխատում ձմռան ամիսներին՝ փոթորիկների պատճառով։


== Պատկերասրահ ==

		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Ռոշ հա Նիկրա Archived 2012-09-19 at the Wayback Machine. քարանձավի մասին «Zman.com» կայքում
Ռոշ հա Նիկրայի մասին տեղեկատվություն «Իմ Իսրայել» ծրագրում
Մանկովո-Կալիտվենսկոյե

Մանկովո-Կալիտվենսկոյե (ռուս.՝ Маньково-Калитвенское), գյուղ Ռուսաստանի Ռոստովի մարզի Չերտկովսկի շրջանում։ Մանկովսկի գյուղական համայնքի վարչական կենտրոնն է։ 
2002 թ. տվյալներով բնակչությունը կազմում է 4213 մարդ։
Աստերոիդների ցանկ (91201-91300)

Աստերոիդների ցանկ (91101-91200)  • Աստերոիդների ցանկ  • Աստերոիդների ցանկ (91301-91400)
 Աստերոիդների ցանկ (91101-91200)  • Աստերոիդների ցանկ  • Աստերոիդների ցանկ (91301-91400)


== Աղբյուր ==
«Discovery Circumstances: Numbered Minor Planets (90001)-(95000)»։ www.minorplanetcenter.net
(8678) Բալ

(8678) Բալ (անգլ.՝ Bal), աստերոիդ աստերոիդների հիմնական գոտում։ Հայտնաբերվել է 1992 թվականի մարտի 1-ին UESAC ծրագրի կողմից Լա Սիլյայում։
Միջին հեռավորությունը Արեգակից կազմում է 3,172944 ա. մ., առավելագույնը մոտենում է 2,8364 ա. մ. հեռավորության վրա և հեռանում 3,5095 ա. մ.։ Արեգակի շուրջ մեկ ամբողջական պտույտ է կատարում 2064,39 երկրային օրվա ընթացքում, իր ուղեծրով շարժվելով միջինում 0,174386 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8678) Բալ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հայնրիխ Գոտֆրիդ Կոխ

Անվան այլ կիրառումների համար տե՛ս՝ Կոխ (այլ կիրառումներ)Հայնրիխ Գոտֆրիդ Կոխ (Koch) (1703, Գերա, Գերմանիա - հունվարի 3, 1775(1775-01-03), Բեռլին, Պրուսիայի թագավորություն), գերմանացի դերասան, թատերական գործիչ։ Գերմանական թատրոնում հաստատել է զինգշպիլ ժանրը։ 1758 թվականին գլխավորել է Շյոնեմանի խումբը Լյուբեկում, 1764-1775 թվականներին՝ Լայպցիգի, Դրեզդենի, Վայմարի և Բեռլինի (1771-1775) թատերախմբերը։ 1771 թվականին, Բեռլինում հիմնել է «Թատերական էստրադա» թատրոնը, բեմադրել Գյոթեի «Գյոց ֆոն Բեռլիխինգեն» դրաման։ Հայնրիխ Կոխը նպաստել է Գերմանիայում ազգային մշտական թատրոնի ձևավորմանը։


== Ծանոթագրություններ ==
Վերոնիկա Ռոթ

Վերոնիկա Ռոթ (անգլ.՝ Veronica Roth, օգոստոսի 19, 1988(1988-08-19)[…], Նյու Յորք, Նյու Յորք, ԱՄՆ), ժամանակակից գրող, ստեղծագործում է հակաուտոպիայի և ֆանտաստիկայի ժանրերում, «Դիվերգենտ» գրքերի շարքի հեղինակ, որոնցից երկուսի հիման վրա նկարահանվել է համանուն ֆիլմ՝ գլխավոր դերում Շեյլին Վուդլիի մասնակցությամբ։


== Կենսագրություն ==
Վերոնիկա Ռոթը ծնվել է Չիկագոյի մերձքաղաքային շրջանում, Իլինոյս նահանգ։ Մայրը՝ լեհ նկարչուհի Բարբարա Ռիդզ, հայրը՝ գերմանացի Էդգար Գուստավ Ռոթ։ Վերոնիկան ընտանիքի երեք երեխաներից կրտսերն է, ունի մեկ եղբայր՝ Կառլը, և քույր՝ Ինգրիդը։ Երբ նա հինգ տարեկան է եղել, ծնողները ամուսնալուծվել են։ Մայրն ամուսնացել է լանդշաֆտային ընկերությունների ֆինանսական խորհրդատու Ֆրենկ Ռոսի հետ։
Վերոնիկան կրթություն է ստացել Հյուսիս-Արևմտյան համալսարանում (լեզվաբանական ֆակուլտետ), այնտեղ էլ ավարտել ապագա գրողների ստեղծագործական ծրագիրը, և մինչև դասերից փախչելը՝ սեփական գիրքը գրելու համար, աղջիկը գերազանցիկ էր։ Նրա առաջին ուտոպիա-վեպը՝ «Դիվերգենտը», «New York Times»-ի բեսթսելլերների ցանկում մեկնարակել է վեցերորդ հորիզոնականում, իսկ 2012 թվականին բարձրացել է մինչև 2-րդ հորիզոնական։
2011 թվականին Վերոնիկան ամուսնացել է լուսանկարիչ Նելսոն Ֆիթչի հետ։


== Առաջադրումներ և մրցանակներ ==
2012՝ «Teen Choice Awards»-ում անվանակարգ՝ «Choice Other: Book» կատեգորիայում։


== Գրքեր ==


=== "Դիվերգենտ" ===
2011՝ Դիվերգենտ / Divergent (#1)
2012՝ Ինուրգենտ / Insurgent (#2)
2013՝ Ալիգենտ / Allegiant (#3)


=== Փոքր պատմություններ "Դիվերգենտ" սերիայի համար ===
Չորս։ Դիվերգենտի պատմություն / Four: A Divergent Story Collection 

2012՝ Ազատ Չորսը / Free Four (#1.5)
2012՝ The World of Divergent: The Path to Allegiant (#2.5)
2013՝ Անցում / The Transfer: A Divergent Story (#0.1)
2013՝ Նախաձեռնությունը / The Initiate: A Divergent Story (#0.2)
2013՝ The Son / Որդին (#0.3)
2013՝ The Traitor / Դավաճանը (#0.4)


=== Այլ ստեղծագործություններ ===
2013՝ Charity / Գթասրտություն
2013՝ Hearken


== Էկրանավորումներ ==
2014՝ Դիվերգենտ (Վերոնիկան խաղացել է էպիզոդիկ դեր՝ կատարելով անվախ նորեկի դերը)
2015՝ Դիվերգենտ. գլուխ 2։ Ինսուրգենտ
2016՝ Ալիգենտ։ 1 մաս
2017՝ Ալիգենտ։ 2 մաս


== Ծանոթագրություններ ==


== Արտաքին հղումներ ==
Վերոնիկա Ռոթ Internet Movie Database կայքում
Վերոնիկա Ռոթ Թվիթթերում
Կայքը՝ http://veronicarothbooks.blogspot.com/ Archived 2013-09-11 at the Wayback Machine.
Գեղանուշ (գետ)

Անվան այլ կիրառումների համար տե՛ս՝ Գեղանուշ (այլ կիրառումներ)Գեղանուշ, գետ Սյունիքի մարզում, Ողջիի աջ վտակը։ Սկիզբ է առնում Խուստուփ լեռնագագաթից 3050 մ բարձրությունից։ Երկարությունը 16 կմ է, ջրհավաք ավազանը 47 կմ²։ Սնումը հիմնականում ձնաանձրևային է (85%)։ Տարեկան միջին ծախսը 0,69 մ³/վ է։ Կան բազմաթիվ սահանքներ և ջրվեժներ։ Գետահովիտն ունի ռեկրեացիոն նշանակություն։


== Ծանոթագրություններ ==
(20583) Ռեյխթամմեր

(20583) Ռեյխթամմեր, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի սեպտեմբերի 9-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(20583) Ռեյխթամմեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մուշի գավառակ

Գենջ, գավառ Արևմտյան Հայաստանում, Բիթլիսի վիլայեթի Մշո գավառում։ Կենտրոնը Մուշ քաղաքն էր։
Գավառակն ուներ արգավանդ հողեր, ոռոգելու և խմելու առատ ջուր, արոտավայրեր և անտառներ։
1915 թվականին Մուշի հայությունը տեղափոխվեց և զանգվածաբար կոտորվեց թուրքերի ձեռքով։


== Տնտեսություն ==
Բնակչության հիմնական զբաղմունքը երկրագործություն, անասնաբուծություն, խաղողագործություն, պտղաբուծություն և ծխախոտի մշակությունն էր։ Հայերը նաև զբաղվում էին արհեստներով, որի արտադրանքը վաճառում էին Մուշի գավառի գյուղերում։


== Վարչական բաժանում ==
1909 թվականին Մուշն ուներ 191 բնակավայր և 2700-2800 բնակիչ, որից կեսին ավելին հայեր էին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Չիմոնե

Չիմոնե (իտալերեն՝ Cimone), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 621 մարդ (2008), բնակչության խտություն՝ 69 մարդ/կմ²։ Զբաղեցնում է 9 կմ² մակերես։ Փոստային ինդեքս՝ 38060։ Հեռախոսային կոդ՝ 0461։
Չիմոնեն սահմանակից է Տրենտո, Գարնիգա Տերմե, Կավեդինե, Ալդենո, Վիլլա Լագարինա և Պոմարոլո համայնքներին։
Սենթ Ռոխը համարվում է բնակավայրի հովանավորը։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0461 855210
Էլեկտրոնային փոստ՝ info@comune-cimone.it
Պաշտոնական կայք՝ www.comune-cimone.it


== Արտաքին հղումներ ==
http://www.comune-cimone.it/ Archived 2008-03-25 at the Wayback Machine.
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Հունաստանի ֆուտբոլի առաջնություն 1959-1960

Հունաստանի ֆուտբոլի առաջնություն 1959-1960, Հունաստանի 24-րդ ֆուտբոլի առաջնությունը։ Մրցաշարի չեմպիոն է դարձել «Պանաթինաիկոսը»։ Մրցաշարին մասնակցել է 16 թիմ։


== Ակումբ-Քաղաք ==


== Արտաքին հղումներ ==
Հունաստանի առաջնությունը rsssf.com կայքում
Նետաձգությունն ամառային II Օլիմպիական խաղերում — ա լյա բուրգ

Ամառային II Օլիմպիական խաղերում նետաձգության «Ա լյա բուրգ» դասում տղամարդկանց միջև մրցումներն անցկացվել են հուլիսի 15-ին և 16-ին։ Մասնակցել են երկու երկրների 129 մարզիկներ։


== Մեդալակիրներ ==


== Մրցումներ ==


== Արտաքին հղումներ ==
Խաղերի պաշտոնական արձանագրություն (անգլ.)
Մրցումների արդյունքներ Archived 2011-07-19 at the Wayback Machine. (լեհ.)
Ռեյ Ֆիշեր (դերասան)

Ռեյ Ֆիշեր (անգլ.՝ Ray Fisher, սեպտեմբերի 8, 1987(1987-09-08), Քեմդեն, Նյու Ջերսի, ԱՄՆ), ամերիկացի կինոյի և բեմի դերասան, հայտնի է «Լավը, Վատը և Շփոթվածը» կատակերգությունում խաղացած դերերով, ինչպես նաև DC-ի ընդարձակ տիեզերք շարքում՝ Վիկտոր Սթոն / Կիբօրգի դերով։


== Վաղ կյանք ==
Ֆիշերը ծնվել է Նյու Ջերսի նահանգի Լաունսայդ շրջանում և հաճախել Հադոն Հայթսի ավագ դպրոցը։ Այնտեղ էլ, նա իր անգլերենի ուսուցչի շնորհիվ սկսեց խաղալ թատրոնում։ Ակտիվ էր դպրոցի թատրոնի և երգչախմբի խմբակներում։ Երգում էր եկեղեցու երգչախմբում։
Դպրոցն ավարտելուց հետո, Ֆիշերը հաճախել է Նյու Յորքում գտնվող Ամերիկյան երաժշտա-դրամատիկական ակադեմիան։


== Թատերական կարիերա ==
2008 թվականից սկսած, Ֆիշերը խաղացել է Նյու Ջերսիի Շեքսպիրի անվան թատրոն, հատկապես հայտնի է Թոմ Ռոբինսոնի դերով «Ծաղրասարյակ սպանելը» ներկայացուման մեջ։
2009 թվականի Ֆիշերը խաղացել է Շեքսպիրի «Մակբեթ» ներկայացման մեջ՝ Նյու Ջերսիի Շեքսպիրի անվան թատրոնում։


== Կինոդերասանական կարիերա ==
Ֆիշերը մարմնավորել է սուպերհերոս Վիկտոր Սթոնին/ Կիբօրգին «Բեթմենն ընդդեմ Սուպերմենի։ Արդարության արշալույսին» ֆիլմում և ունի պայմանագիր, ըստ որի կատարելու է նույն դերը «Արդարության լիգա» ֆիլմում և շարքի հաջորդ ֆիլմերում նույնպես։ 2014 թվականի հոկտեմբերի 15-ին հայտարարվեց, որ Ֆիշերը խաղալու է նույնի իր դերը 2020 թվականին Կիբօրգի սոլո ֆիլմում։ Լինելով դերասանական կազմում՝ Ֆիշերը ասել է․ «Ես չգիտեի, թե ինչքանով էին DC-ն և WB-ն պատրաստվում տեղ տալ իմ կերպարին։ Ես համաձայնագիր ստորագրեցի, ես ուղղակի ցանկանում էի լինել այս աշխարհի մի մասը։ Ես չէի մտածում, որ կստանամ իմ սեփական կերպարի ֆիլմը։ Դա մեծ պատիվ է, բայց դրա հետ միասին մի փոքր ճնշում է գալիս։ Իմ միտքը խճճված է հիմա։» Ֆիշերը կրկնելու է իր դերը սպասվող ««Ֆլեշ»» ֆիլմում։


== Ֆիլմագրություն ==


=== Ֆիլմ ===


=== Հեռուստատեսություն ===


== Ծանոթագրություններ ==


== Արտաքին հղումներ ==
Ռեյ Ֆիշեր Internet Movie Database կայքում
Ռեյ Ֆիշեր (դերասան) Թվիթթերում
Ռեյ Ֆիշեր (դերասան) Ինստագրամում
Բարանովկա (գյուղ, Զոլոչևի շրջան)

Անվան այլ կիրառումների համար տե՛ս՝ ԲարանովկաԲարանովկա (ուկրաիներեն՝ Баранівка), գյուղ Ուկրաինայի Խարկովի մարզի Զոլոչևի շրջանում։ Հիմնադրվել է 1650 թվականին։
2001 թվականի տվյալներով Բարանովկա գյուղում բնակվում էր 315 մարդ։ Բնակավայրը զբաղեցնում է 1166 կմ² տարածք։ Բնակչության խտությունը կազմում էր 270,15 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դեդիչի

Դեդիչի (ուկրաիներեն՝ Дідичі), գյուղ Ուկրաինայի Վոլինի մարզի Կիվերցիի շրջանում։ Հիմնադրվել է 1577 թվականին։
2001 թվականի տվյալներով Դեդիչի գյուղում բնակվում էր 1 072 մարդ։ Բնակավայրը զբաղեցնում է 2597 կմ² տարածք։ Բնակչության խտությունը կազմում էր 412,78 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆիլիպինների ֆուտբոլի ազգային հավաքական

Ֆիլիպինների ֆուտբոլի ազգային հավաքականը ներկայացնում է Ֆիլիպինները ֆուտբոլի միջազգային մրցաշարերում և առանձին հանդիպումներում։ Կառավարվում է Ֆիլիպինների ֆուտբոլի ֆեդերացիայի կողմից։
Ֆիլիպինների հավաքականը Ասիայի ամենահին հավաքականներից է, սակայն ոչ մի անգամ չի մասնակցել Աշխարհի առաջնությունների կամ Ասիայի գավաթների։
ՖԻՖԱ-ի դասակարգման աղյուսակում զբաղեցնում է 126-րդ հորիզոնականը՝ 2017 թվականի հունիսի 1-ի դրությամբ։


== Ծանոթագրություններ ==


== Արտաքին հղումներ ==
Ֆիլիպինների ֆուտբոլի ֆեդերացիայի պաշտոնական կայքը
Ֆիլիպինների հավաքականը FIFA.com-ում Archived 2013-06-22 at the Wayback Machine.
Ֆիլիպինների հավաքականը soccerway.com կայքում
Պրեշդորֆ

Պրեշդորֆ (ֆր.՝ Preuschdorf), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 950 մարդ, բնակչության խտությունը` 125.50 մարդ/կմ²։ Բնակավայրը զբաղեցնում է 7.57 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 45 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 633 աշխատունակ (15-64 տարեկան)  բնակիչ, որոնցից ակտիվ էին 478-ը, իսկ ոչ ակտիվները` 155։ Ակտիվության ցուցանիշը կազմում է 75,5 %։ 478 աշխատունակ մարդկանցից աշխատել է 431 անձ (235 տղամարդ և 196 կին)։ Գործազուրկ են եղել 47 անձ (21 տղամարդ և 26 կին)։ 155 անաշխատունակներից 33-ը եղել են աշակերտներ կամ ուսանողներ, 56-ը` թոշակառուներ, իսկ 66-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գլուբոկի (Զիմովնիկի շրջան)

Անվան այլ կիրառումների համար տե՛ս՝ Գլուբոկի (այլ կիրառումներ)Գլուբոկի (ռուս.՝ Глубокий), գյուղակ (խուտոր) Ռուսաստանի Դաշնության Ռոստովի մարզի Զիմովնիկի շրջանում։ Մտնում է Գլուբոչանսկի գյուղական համայնքի կազմի մեջ։
Կիրգիզկա (գյուղ, Տոմսկի քաղաքային օկրուգ)

Կիրգիզկա (ռուս.՝ Киргизка), գյուղ Ռուսաստանի Տոմսկի մարզի Տոմսկի քաղաքային օկրուգի կազմում։
Բնակչությունը 2012 թվականին գրանցված տվյալներով կազմում էր 117 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թավշուտ

Թավշուտ (նախկինում` Թազաքենդ կամ Թազագյուղ),
գյուղ Հայաստանի Հանրապետության Շիրակի մարզի Աշոցքի տարածաշրջանում, մարզկենտրոն Գյումրիից մոտ 28 կմ հյուսիս, Ծաղկաշեն գետի աջափնյա շրջանում։ Թավշուտ է վերանվանվել 1967 թ. հոկտեմբերի 21-ին։
Ներկայիս բնակչության նախնիները Մեծ եղեռնից հետո գաղթել են Վանից, Մուշից, Ալաշկերտից, Սասունից և այլն։


== Բնակչություն ==
Ըստ ՀՀ 2011 թ. մարդահամարի արդյունքների` Թավշուտի մշտական բնակչությունը կազմել է 370, առկա բնակչությունը` 326 մարդ։ Մինչև 1918-1920 թթ.. բնակեցված է եղել ադրբեջանցիներով, այնուհետ` հայերով։
Թավշուտի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ,բանջարային կուլտուրաներով։


== Պատմամշակութային կառույցներ ==
Թավշուտում կան մատուռ, խաչքարեր և հին գերեզմաններ։


== Ծանոթագրություններ ==


== Արտաքին հղումներ ==
Տարածաշրջանի քարտեզ
Թավշուտ գյուղի էջը CAA կայքում Archived 2011-08-20 at the Wayback Machine.
Ծուխ (քրիստոնեություն)

Անվան այլ կիրառումների համար տե՛ս՝ Ծուխ (այլ կիրառումներ)Ծուխ, ընտանիք, լայն իմաստով՝ հայ հոգևորականի իրավասության տակ գտնվող ընտանիքների, բնակավայրերի ամբողջություն, որի սահմանները որոշում է թեմակալ առաջնորդը կամ թաղական խորհուրդը։ Ծուխ ունենում է եկեղեցի ու քահանան, հոգում իր եկեղեցու և սպասավորների՝ ծխատեր քահանայի, դպրապետի և այլոց նյութական կարիքները։ Ծխատեր քահանան, թեմակալ առաջնորդի արտոնությունն ստանալով, դառնում է եկեղեցու ներկայացուցիչն իրեն վստահված Ծուխի շրջանում։ Նա կատարում է ընտանիքների կամ անհատների համար նախատեսված եկեղեցական արարողությունները՝ տնօրհնեք, կնունք, թաղում, խոստովանություն, հաղորդություն, նաև նշանդրեք և պսակ։ Ծուխն ունի իր ծխական դպրոցը, գումարում է ժողովներ, որտեղ ընտրում են հոգաբարձություն և սահմանում ծխահարկ։
Առաջին դեմք (ֆիլմ)

«Առաջին դեմք», ռեժիսոր Հրանտ Երիցկինյանի կատակերգական ֆիլմը։ Նկարահանվել է 2016 թվականին Հայաստանում։ Ֆիլմի տևողությունը 110 րոպե է։
Ֆիլմի սցենարի հեղինակներն են «ԱրմՔոմեդի» քաղաքաերգիծական հաղորդման վարողներ Նարեկ Մարգարյանն ու Սերգեյ Սարգսյանը, որոնք նաև մարմնավորում են նախագահի մամլո խոսնակների դերերը։


== Սյուժե ==
Ֆիլմի գլխավոր հերոսը կրթությամբ լրագրող Գրիգոր Աստվածատրյանն է, որն աշխատում է որպես բարմեն, սակայն սիրելիի՝ մանկաբույժ և բնապահպան Լիլիթի խնդրանքով ռեպորտաժ է նկարում ակտիվիստների մասին։ Նա սիրում է բողոքել ամեն ինչից և մեղադրել շրջապատողներին։ Մի օր նա արթնանում է Հայաստանի նախագահի պաշտոնում և հնարավորություն ստանում իրագործելու իր բոլոր մտահղացումները, բայց նաև կորցնում է իր սիրելիին։
Որոշումների իրագործման ճանապարհին Գրիգորը պետք է կրկին գրավի սիրելիի սիրտը և բացահայտի դավադրությունը։


== Ֆիլմի մասին ==
Արամ MP3-ն, որը մարմնավորում է գլխավոր հերոս Գրիգորին, ֆիլմի մասին ասել է․ 

Գլխավոր հերոսուհի Աննա Գրիգորյանը նշել է․ 


== Դերասանական կազմ և կերպարներ ==
Արամ MP3 - Գրիգոր Աստվածատրյան՝ լրագրող
Աննա Գրիգորյան - Լիլիթ՝ մանկաբույժ, բնապահպան, Գրիգորի սիրելին
Դավիթ Թադևոսյան - Հովսեփ
Արա Դեղտրիկյան - անվտանգության պետ
Սաթի Ջանիբեկյան - մանկաբույժ՝ Լիլիթի մոտիկ ընկերուհին
Նարեկ Մարգարյան - Աստվածատրյանի մամլո խոսնակ
Սերգեյ Սարգսյան - Աստվածատրյանի մամլո խոսնակ


== Ծանոթագրություններ ==


== Արտաքին հղումներ ==
Ֆիլմի թրեյլերը youtube-ում
Ֆիլմը youtube-ում
Ճանապարհ Սեն Ռեմիում կնոջ ֆիգուրով

«Ճանապարհ Սեն Ռեմիում կնոջ ֆիգուրով» (անգլ.՝ A Road at Saint-Remy with Female Figure), հոլանդացի նկարիչ, պոստիմպրեսիոնիզմի և էքսպրեսիոնիզմի ներկայացուցիչ Վինսենթ վան Գոգի նկարներից։ Այս ստեղծագործությունը հեղինակը վրձնել է 1889 թվականին։ Յուղաներկով կտավի չափերն են 33,5 × 41,2 սմ։
Այսօր «Ճանապարհ Սեն Ռեմիում կնոջ ֆիգուրով» ստեղծագործությունը պահպանվում և ցուցադրվում է Նիչիդո գեղարվեստի թանգարանում (Կասամա, Ճապոնիա)։


== Պատմություն ==
1889 թվականի մայիսին Վինսենթ վան Գոգն ինքնակամ բուժման է մեկնում Սան Ռեմիի հոգեբուժարան՝ Սեն Ռեմի դը Պրովանսում։ Այստեղ նկարիչը հարևան հիվանդասենյակ մտնելու թույլտվություն ուներ, որն օգտագործում էր որպես ստուդիա։ Սկզբի շրջանում Գոգը միայն հոգեբուժարանի հիվանդասենյակի պատուհանից երևացող աշխարհն էր նկարում՝ բաղեղով պատված ծառեր, եղրևանի և հիրիկներ։ Նա կարող էր տեսնել նաև ցորենի մոտակա դաշտերը՝ Սեն Ռեմիում նկարած շատ նկարների հիմնական առարկան։ Հիվանդանոցից դուրս գալիս հեղինակը կտավին էր հանձնում ցորենի դաշտերը, ձիթենու այգիները, նոճիները, որոնք նա համարում էր  «տիպիկ Պրովանսյան»։ Մեկ տարում Վինսենթը նկարեց ավելի քան 150 կտավ։
«Ճանապարհ Սեն Ռեմիում կնոջ ֆիգուրով» ստեղծագործությունը Վինսենթ վան Գոգը նկարել է հոգեբուժարանում գտնվելիս՝ 1889 թվականին։


== Նկարագիր ==
Կտավում հեղինակը պատկերել է կնոջ, որը քայլում է ֆրանսիական Սեն Ռեմի բնակավայրի փողոցներից մեկով։ Ճամփեզրին դեղնականաչ բուսականություն է, որը ցույց է տալիս, որ աշնանային քամոտ օր է դրսում։ Որոշ ցայտերանգություն կա կնոջ և բուսականության գույների մեջ։ Երկինքը՝ երկնագույն է։ Նկարի գույները փայլում են արևի կուրացնող ճառագայթներից։


== Ծանոթագրություններ ==


== Արտաքին հղումներ ==
«Vincent van GOGH, Woman on a Road among Trees»։ Kasama Nichido Museum of Art։ Վերցված է 2020-04-19 (անգլ.)
Ռոսարիո (այլ կիրառումներ)

Ռոսարիո, կարող է վերաբերել՝

Ռոսարիո - քաղաք Արգենտինայում
Ռոսարիո - բնակավայր Ուրուգվայի հարավարևելյան մասում, Կոլոնիա դեպարտամենտում
Գելուլ Վերին

Գելուլ Վերին, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Իշմենևո (գյուղ, Բուզդյակսկի շրջան)

Իշմենևո (ռուս.՝ Ишменево, բաշկիրերեն՝ Ишмән), գյուղ Ռուսաստանի, Բաշկորտոստան հանրապետության Բուզդյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 62 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Երկաթյա տուն

Երկաթյա տուն (նաև Կասա դե Ֆիեռո, Կասա դե Իեռո; իսպ.՝ La Casa de Fierro), 1887 թվականին կառուցված հայտնի երկհարկանի առանձնատուն Պերուի Իկիտոս քաղաքում։ Ինչպես Ամազոնաս թատրոնը Բրազիլիայի Մանուս քաղաքում, Իկիտոսի Երկաթյա տունը 19-րդ դարի վերջի և 20-րդ դարի սկզբի «կաուչուկի տենդի» ժամանակվա «հիասքանչ դարաշրջանի» խորհրդանիշ է դարձել լատինաամերիկյան այս շրջանի համար։ Այդ ժամանակ Իկիտոսի պլանտատորները կաուչերոները հումքի արտահանման համար այնքան տարադրամ էին վաստակում, որ տարբեր «նորօռլեանական» փորագրանախշերով  պատշքամբներով, մարմարե առանձնատները հայտնվում էին քաղաքում իրար ետևից։ Բայց հատկապես երկաթյա տունն է գերել է ժամանակիցներին, իր համարձակ մտահղացմամբ։


== Պատմություն ==
Տունը կառուցել սելվասի կենտրոնում որոշել էր տեղական միլիոնատեր Անսելմո դե Ագիլան։ Նախագծել է ֆրանսիացի ճարտարապետ Գուստավ Էյֆելը, որը հետագայում ստեղծել է Էյֆելյան աշտարակը։ Հեքիաթային հարստությւն դիզած պերուացի միլիոնատերերը ցանկանում էին Իկիտոսը վերածել պերուական Փարիզի։ Ճարտարապետը տան դետալները ձուլել  է տվել Բելգիայի Էսսոյի ձուլարանում և ուղարկել Պերու։ Դետալները Իկիտոս է հասցրել բրազիլական «Պերսևերանսա» շոգենավը։ Լատիմնաամերիկյան վերամբարձ ոճով տան իսպաներեն անունը փոխարինել են լատիներենով։


== Ստեղծում ==
Փայտաշեն քաղաքում ունենալ Եվրոպայում ձուլված երկաթյա տուն, համարվում էր ճոխության գագաթնակետ։ Հասարակածային անձրևները քայքայում էին մետաղը, և կոռոզիայի դեմ պայքարը թանկ էր նստում։ Հավաքելուց հետո պարզվեց, որ տունը ապրելու համար պիտանի չէ, քանի որ արևը տաքացնում էր մետաղը։ Դոն Ագիլեն վաճառել է տունը իր ընկեր կաուչերո Ամբոսիո Մորալեսին, որը նույնպես երկար չի պրել այդ տանը։ Շինությունը անընդհատ ձեռքից ձեռք է անցել։ 1985 թվականին այնտեղ ակումբ է բացվել, որը ջերմաստիճանի պատճառով ցերեկները փակ է եղել ու գործել է կեսգիշերից հետո. ։ Տան ժամանակակից տերը՝ Ջուդիթ Ակոստա դե Ֆորտեսը տան առաջին հարկում հուշանվերների խանութ է բացել, իսկ երկրորդ հարկում «Ամազոնաս» սրճարանն է։


== Ծանոթագրություններ ==


== Արտաքին հղումներ ==
Juegos Divertidos Archived 2019-05-22 at the Wayback Machine.  (անգլ.)
Iquitos: following the route of the rubber boom (անգլ.)
La Casa de fierro d'Iquitos (Pérou): Une oeuvre du "magicien du fer" (Gustave Eiffel) en pleine Amazonie (ֆր.)
La Casa de Fierro d'Iquitos (Pérou): Gustave Eiffel en pleine Amazonie (ֆր.)
(German)  Monsieur Eiffel in the Amazonian Jungle (անգլ.)
Iquitos Times "Any Old Iron?" (անգլ.)
ikitos.com A brief history of the Iron House. (անգլ.)
Ջանսու Դերե

Ջանսու Դերե (թուրքերեն՝ Cansu Dere) (հոկտեմբերի 14, 1980(1980-10-14), Անկարա, Թուրքիա), թուրք դերասանուհի և ֆոտոմոդել։ Ներկայումս նկարահանվում է Մայրիկ հեռուստասերիալում, որը ցուցադրվում է թուրքական Star TV-ով։ Համարվում է Թուրքիայի ամենաթանկ վճարվող դերասանուհիներից մեկը։ Վերջին երեք հեռուստասերիալների յուրաքանչյուր սերիայի համար Ջանսուն ստացել է 80 000 թուրքական լիրա։


== Կենսագրություն ==
Ջանսու Դերեն ծնվել է Անկարայում։ Մանկուց երազել է դառնալ բալետի պարուհի։ Նախնական կրթությունը ստանալով Իզմիրում՝ Ջանսուն որոշում է համալսարանում ուսումնասիրել հնեագիտություն։ Բարձրագույն կրթությունը ստացել է Ստամբուլի համալսարանում։ 2000 թվականին Kanal D-ի կազմակերպած «Kanal D Miss Turkey Güzellik Yarışması» մրցույթին զբաղեցրել է երրորդ հորիզոնականը։ Դրանից հետո սկսել է զբաղվել մոդելային գործով։ Մասնակցել է Փարիզի և Միլանի նորաձևության շաբաթներին։ Կարճ ժամանակ անց դարձել է Թուրքիայի ամենապահանջված մոդելներից մեկը։ Կինոյում և հեռուստասերիալներում սկսել է նկարահանվել 2002 թվականից։ 2006 թվականին նկարահանվել է Սըլա հեռուստասերիալում, որտեղ մարմնավորել է Սըլա Սյոնմեզի դերը։ Հեռուստասերիալը ցուցադրվել է ATV-ով։ 2012 թվականին միացել է Հոյակապ դար հեռուստասերիալին, որտեղ կատարել է պարսկուհի հարճի դեր, ով պայքարում էր Սուլեյման I-ի սրտի համար։ Ջանսուն եղել է Avon ընկերության դեմքը։ Ներկայումս «Magnum» ընկերության դեմքն է։ 2012 թվականին դարձել է առաջին թրքուհին, ով դարձել է Loreal Paris-ի դեմքը։ Ջանսուն պաշտում է լուսանկարչությունը։ Ստամբուլում 2015 թվականին նա բացել է իր առաջին ցուցադրությունը։ Բացի այդ սիրում է նաև ճանապարհորդել։ 6,5 տարի Ջանսու Դերեն հանդիպել է Ջեմ Յըլմազի հետ, սակայն 2011 թվականի օգոստոսին զույգը բաժանվել է։


== Ծանոթագրություններ ==


== Արտաքին հղումներ ==
SinemaTürk.com Archived 2008-06-14 at the Wayback Machine.
Գագիկ Գագյան

Գագիկ Սիմոնի Գագյան (հունվարի 21, 1950(1950-01-21), Երևան, Հայկական ԽՍՀ, ԽՍՀՄ), ՀՀ պետական և քաղաքական գործիչ, Հայաստանի Հանրապետության Կառավարության աշխատակազմի ղեկավար-նախարարի խորհրդական։


== Կրթություն ==
1967-1973 թթ. սովորել և ավարտել է Երևանի պետական համալսարանի մեխանիկա-մաթեմատիկական ֆակուլտետը։


== Աշխատանքային գործունեություն ==
1973-1974 թթ. - աշխատել է Երևանի «Աստրո» օպտիկա-մեխանիկական գիտաարտադրական միավորումում որպես ինժեներ։
1994-1996 թթ. - ՀՀ սեփականաշնորհման և ապապետականացման պետական հանձնաժողովի անդամ։
1996-1999 թթ. - Հայաստանի Հանրապետության Նախագահի աշխատակազմի սոցիալ-տնտեսական փորձագիտական ծառայության գլխավոր մասնագետ։
1999-2000 թթ. - ՀՀ սեփականաշնորհման նախարարության մասնավորեցման նախապատրաստման բաժնի պետ։
2000-2003 թթ. - ՀՀ պետական գույքի կառավարման նախարարության մասնավորեցման գլխավոր վարչության պետ։
2003-2004 թթ. - Հայաստանի Հանրապետության կառավարությանն առընթեր պետական գույքի կառավարման վարչության մասնավորեցման վարչության պետ։
2004 թ. ապրիլի 6-ին ՀՀ վարչապետի որոշմամբ նշանակվել է ՀՀ կառավարության աշխատակազմի ղեկավար-նախարարի տեղակալ։
2007 թ. հունիսի 6-ին ՀՀ վարչապետի որոշմամբ նշանակվել է ՀՀ կառավարության աշխատակազմի ղեկավար-նախարարի տեղակալ։
2008 թ. մայիսի 26-ին ՀՀ վարչապետի որոշմամբ ազատվել է Հայաստանի Հանրապետության կառավարության աշխատակազմի ղեկավար-նախարարի տեղակալի պաշտոնից։
2008 թ. հուլիսի 15-ին քաղաքացիական ծառայության մրցույթի արդյունքների հիման վրա ՀՀ վարչապետի որոշմամբ նշանակվել է Հայաստանի Հանրապետության կառավարության աշխատակազմի ղեկավարի տեղակալ։
2013 թ. հոկտեմբերի 14-ին ՀՀ վարչապետի որոշմամբ ազատվել է Հայաստանի Հանրապետության կառավարության աշխատակազմի ղեկավարի տեղակալի պաշտոնից՝ այլ աշխատանքի անցնելու կապակցությամբ։
2014 թվականից - ՀՀ կառավարության աշխատակազմի ղեկավար-նախարարի խորհրդական։ 2016 թ․-ին ազատվել է պաշտոնից։


== Գիտամանկավարժական գործունեություն ==
1974-1976 թթ. - աշխատել է Երևանի Կ. Մարքսի անվան պոլիտեխնիկական ինստիտուտում որպես գիտահետազոտական բաժնի ինժեներ, ապա՝ ուսումնահաշվողական լաբորատորիայի խմբի ղեկավար։
1977-1982 թթ. - աշխատել է Երևանի Կ. Մարքսի անվան պոլիտեխնիկական ինստիտուտում որպես ուսումնահաշվողական լաբորատորիայի ավագ ինժեներ։
1982-1988 թթ. - աշխատել է Երևանի Կ. Մարքսի անվան պոլիտեխնիկական ինստիտուտում որպես մեքենաների մասերի ամբիոնի ավագ դասախոս։
1982-1988 թթ. - աշխատել է Երևանի Կ. Մարքսի անվան պոլիտեխնիկական ինստիտուտում որպես մեքենաների մասերի ամբիոնի դոցենտ։
Տեխնիկական գիտությունների թեկնածու, դոցենտ, 29 գիտական աշխատությունների և գյուտերի հեղինակ։


== Քաղաքական գործունեություն ==
ՀՀԿ անդամ։
1994 թվականից ՀՀԿ խորհրդի անդամ է։
2007 թ. ապրիլի 9-ին ընտրվել է ՀՀ Ազգային ժողովի 3-րդ գումարման պատգամավոր ՀՀԿ համամասնական ընտրացուցակով։ ՀՀԿ խմբակցության անդամ։


== Պարգևներ ==
Զինապարտ է, ավագ լեյտենանտ։
Հայաստանի Հանրապետության վարչապետի հուշամեդալ։
ՀՀ ՊՆ «Անդրանիկ Օզանյան» մեդալ։Ամուսնացած է, ունի մեկ զավակ։


== Ծանոթագրություններ ==
Վառնայի ակվարիում

Վառնայի ակվարիում (բուլղար․՝ Варненски аквариум), ակվարիում, որը գտնվում է Բուլղարիայի սևծովյան ափին տեղակայված Վառնա քաղաքում։
Ակվարիումում ներկայացված է Սև ծովի բուսական և կենդանական աշխարհը՝ ընդհանուր հաշվով 140 ձկնատեսակներ, հիմնականում՝ քաղցրահամ ջրերում տարածված, միջերկրածովյան ավազանի, ինչպես նաև Համաշխարհային օվկիանոսի էկզոտիկ ձկներ։


== Պատմություն ==
Ակվարիումը հիմնադրվել է 1906 թվականի հունվարի 6-ին՝ արքայազն Ֆերդինանդ I-ի կողմից։ Ֆերդինանդը նպատակ ուներ ստեղծել ծովային կենդանիների կենսաբանական կայան։ Ակվարիումի հիմնադրմանն աջակցել է գերմանացի կենսաբան Անտոն Դոհենին՝ Նեոպոլի կենդանաբանական այգու հիմնադիրը, ով տրամադրել է լուսանկարներ և մի շարք միջոցներ։
1906 թվականի հունվարի 25-ին Վառնայի քաղաքային խորհուրդը դրամական միջոցներ է հատկացրել ակվարիումի շինարարության համար և այս աշխատանքների իրագործման համար նշանակել նոր հանձնաժողով։ Այդ հանձնաժողովը որոշել է ակվարիումի շենքը կառուցել Սև ծովի ափին։
Ակվարիումը կառուցվել Մյունխենում կրթություն ստացած ճարտարապետ Դաբկո Դաբկովի նախագծմամբ։ Շինության մուտքի ճակատը զարդարված է աղավնիների քանդակներով։ 1911 թվականին շինարարական աշխատանքներն ավարտվել են, սակայն բացման արարողությունը ձգձգվել է Բալկանյան պատերազմների բռնկման պատճառով։ Առաջին համաշխարհային պատերազմը և Նյոյի պայմանագրով կիրառված խիստ պատժամիջոցները թույլ չեն տվել բացել ակվարիումը մինչ 1932 թվականը։ Բացման արարողությունը տեղի է ունեցել 1932 թվականին՝ Բորիս III-ի կառավարման տարիներին։
Ներկայումս ակվարիումը հետազոտական կենտրոն է, որտեղ ուսումնասիրվում է հիդրոկենսաբանություն, հիդրոքիմիա, միկրոկենսաբանություն։ Այստեղ անցկացվում են նաև պլանկտոնի և բենթոսի հետազոտություններ։ Վառնայի ակվարիումին կից գործում է գրադարան, որտեղ պահվում են որոշ հազվագյուտ գրքեր և քարտեզներ։


== Ծանոթագրություններ ==
Մասլեևո

Մասլեևո, լիճ Կրասնոյարսկի երկրամասի հարավում գտնվող Ձեռժինսկու շրջանի Դենիսովսկի գյուղական համայնքի տարածքում։ Լճի մակերեսը գտնվում է ծովի մակարդակից 170,5 մետր բարձրության վրա։


== Աշխարհագրական դիրք ==
Լիճը գտնվում է շրջկենտրոնից դեպի հյուսիս 18,9 կիլոմետր, իսկ Կոլոն գյուղից՝ դեպի հարավ-արևելք 6,8 կիլոմետր հեռավորության վրա։ Նախկինում լճի շրջակայքում եղել են Սոսնովկա և Մասլեևո բնակավայրերը, որոնք ներկայումս չկան։ Լիճը շրջապատված է սոճու և խառը անտառներով։ Լճի արևմտյան և հարավարևմտյան ափերը ճահճացած են։ Հյուսիսարևելյան ափին գործում է հանգստի կենտրոն (նախկինում՝ պիոներական ճամբար), իսկ հարավարևմտյան ափին նախկինում գործում էին տաղավարներ և տնակներ։ Լճափից 1,15 կիլոմետր դեպի արևելք տեղակայված է Լինկովո լճակը, որին հաջորդում է բավականին մեծ ճահիճ։ Լճից 1,15 կիլոմետր դեպի հյուսիս և ջրամբարից 1,4 կիլոմետր դեպի հարավ-արևմուտք հոսում է Աբան գետը։


== Աշխարհագրական բնութագրեր ==
Լիճն ունի ձվաձև տեսք, ձգվում է արևմուտքից մինչև արևելք։ Լճի տարածքը 1,92 կմ² է, չկա ջրբաժան, երկարությունը 2,9 կիլոմետր է, իսկ լայնությունը՝ 1 կիլոմետր։ Լճի խորությունը կենտրոնական մասում գերազանցում է 6 մետրը։ Ջրամբարի ջուրը մաքուր է, ունի բարձր թափանցիկություն։ Տեղի բնակիչների ցուցմունքների համաձայն՝ 1970-1980-ականներին լճի ջրի որակը մոտ էր աղբյուրի ջրի որակին։ Լճի ափերը հարթ են և զառիվայր։ Արևելյան ափն ավազոտ է, կան լողափեր։ Լճի հատակն անհավասար է, կան փոսեր, որոնցից հոսում են աղբյուրներ։ Այն ծածկված է նեխատիղմով և տիղմով, հատկապես լճի արևմտյան մասում, ինչի պատճառով էլ այն բավականին ճահճոտ է։ Ջրամբարի միջին մասում սապրոպելային շերտի հաստությունը հասնում է 3,48 մետրի։ Մասլեևոյի նեխատիղմն ունի բուժիչ հատկություններ։ Տեղի բնակիչների խոսքով՝ լիճն ունի երկու հատակ։ Ապացույցներ կան, որ նախահեղափոխական տարիներին հետազոտությունների արդյունքում լճի հատակի տակ հայտնաբերվել է օդային պղպջակ։


== Կենդանական աշխարհ ==
Լճում ապրում են ձկների այնպիսի տեսակներ, ինչպիսիք են կարասը, լինը, գայլաձուկը, գետածածանը և այլն։ Գետածածանը լճում բնակեցվել է հատուկ ձկնորսության համար։


== Ծանոթագրություններ ==
Հայաստանի Առաջին խումբ 2007 (ֆուտբոլ)

«Հայաստանի Առաջին խումբ 2007ը» Հայաստանի ֆուտբոլի առաջնության Առաջին խմբի 16-րդ առաջնությունն էր։ Այն սկսվել է 2007 թվականի ապրիլի 25-ին և ավարտվել նույն թվականի հոկտեմբերի 6-ին։


== Աղյուսակ ==
1 Անցկացրած 3 խաղերի արդյունքները չեղյալ են համարվել։


== Ռմբարկուներ ==


== Տես նաև ==
Հայաստանի Բարձրագույն խումբ 2007
Հայաստանի ֆուտբոլի գավաթ 2007
Հայաստանի ֆուտբոլի Սուպերգավաթ 2007


== Արտաքին հղումներ ==
2007 թվականի Առաջին խմբի բաժինը ՀՖՖ-ի պաշտոնական  կայքէջում (հայ.), (անգլ.), (ռուս.)


== Գրականություն ==
Սահմանադրական միապետություն

Կառավարման համակարգն իրենից ներկայացնում է տվյալ երկրում իշխանության ձևավորման և ժողովուրդ-իշխանություն փոխհարաբերությունների համակարգ։ Ըստ կառավարման համակարգի՝ պետությունները լինում են՝

հանրապետություններ.
միապետություններ։Միապետական կառավարման համակարգի պարագայում իշխանությունը փոխանցվում է ժառանգաբար, ժողովուրդն այստեղ իշխանության ձևավորման գործընթացում էական ազդեցություն չի ունենում։ Միապետությունները բաժանվում են 2 խմբի՝

բացարձակ.
սահմանափակ։Սահմանափակ միապետությունները իրենց հերթին բաժանվում են՝

սահմանադրական կամ պառլամենտական.
դուալիստական կամ երկակի միապետություններ։Սահմանափակ միապետություններում, չնայած նրան, որ իշխանությունը փոխանցվում է ժառանգաբար, միապետի իշխանությունը սահմանափակված է սահմանադրությամբ և օրենքներով։ Սահմանադրական միապետություններում միապետը հանդիսանում է պետության գլուխը, սակայն գործադիր իշխանության ձևավորման գործընթացի վրա նա էական ազդեցություն չունի, կառավարության ձևավորման իրավունքը պատկանում է պառլամենտին։ Դուալիստական միապետություններում միապետը իրականացնում է մասնակի օրենսդիր, մասնակի գործադիր լիազորություններ, բացի դրանից միապետի գահակալության հարցը դրվում է քվեարկության պառլամենտում։ Դուալիստական միապետությունների օրինակներ են՝ ԱՄԷ-ը, Քուվեյթը, Բահրեյնը։ Սահմանադրական միապետությունները ավելի տարածված են։ Դրանցից են Մեծ Բրիտանիան, Ճապոնիան, Բելգիան, Նիդեռլանդները Շվեդիան, Պորտուգալիան։
Ղանթար

Անվան այլ կիրառումների համար տե՛ս՝ Ղանթար (այլ կիրառումներ)Ղանթար, հին Երևանի առևտրական հրապարակ։


== Դիրք ==
Գտնվում էր Կապույտ մզկիթին կից՝ ներկայիս Կիրովի անվան մանկական զբոսայգին է։ 20-րդ դարի սկզբին հրապարակը հատակագծում ունեցել է ձգված եռանկյունու տեսք։ Հրապարակի երկու անկյուններով անցել է Ամրոցի փողոցը, որ հարավ-արևմուտքից կապել է Առևտրային հրապարակը Ամրոցի հրապարակին և ամրոցին, իսկ հյուսիս-արևելքից՝ Եկեղեցու հրապարակով դուրս է եկել կենտրոն։ Երրորդ անկյունից դուրս է եկել դեպի արևմուտք Սուրբ Սարգսի փողոցը, որը ձգվել է դեպի եկեղեցի։
20-րդ դարի քաղաքի վերաձևման ընթացքում Ղանթարի շուկայի տեղում տնկվեց այգի՝ ընդարձակելով 19-րդ դարից կառուցվող Անգլիական այգին։ Այգու երկու մասերը բաժանվում էին Կրեպոստնայա, իսկ հետագայում Շահումյան փողոցով, որը նախկինում համարվել է Աստաֆյան փողոցի մի մաս։ 2000-ականներին դրան զուգահեռ կառուցվեց ևս մեկ փողոց, որը կոչվեց Իտալիայի փողոց՝ տեղում գործող Իտալիայի դեսպանատան պատվին։


== Անվանում ==
Շուկան պարսկական տիրապետության տարիներին կոչվել է «Ղանթար»՝ պարսկերեն՝ «շուկայի մեծ կշեռք»։ 1906-1911 թվականների գծագրի պարզաբանման մեջ անվանվել է «Շուկայի հրապարակ - քաղաքային կշեռք և ղանթար»։ Քաղաքի ամենամեծ կշեռքը՝ ղանթարը, պատկանել էր Երևանի վարչությանը։ Մեծածախ առևտուրը կատարվել է «ղանթարով»։ Կշեռքի ճշգրտությունը հսկողը ունեցել է «միզանդար» կոչումը։
Հետագայում Ղանթարի հարևան տարածքում կառուցվել էր ծածկած շուկա, որը նույնպես Ղանթար կոչեց։ Իսկ երբեմն էլ կոչում էին ուղղակի «Ղանթարի տակ»։


== Պատկերասրահ ==

		
		
		


== Տես նաև ==
Երևանի պատմություն


== Ծանոթագրություններ ==
Քվեմո Վաշլովանի

Քվեմո Վաշլովանի (վրաց.՝ ქვემო ვაშლოვანი), գյուղ Վրաստանում։ Գտնվում է Աջարիայի Ինքնավար Հանրապետության Խուլոյի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1044 մարդ։


== Ծանոթագրություններ ==
Սոսնովի (Սուլայի վտակ)

Անվան այլ կիրառումների համար տե՛ս՝ Սոսնովի (այլ կիրառումներ)Սոսնովի (ռուս.՝ Сосновый), գետ Ռուսաստանում, հոսում է Կոմի Հանրապետությունով, Նենեցյան ինքնավար օկրուգով։ Գետաբերանը գտնվում է Սուլա գետի աջ ափին՝ 208 կմ հեռավորության վրա։ Գետի երկարությունը կազմում է 11 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000082967
Կոդը ըստ հիդրոլոգիական հետազոտության (ՌԴ) — 103008296
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Մագի (այլ կիրառումներ)

Մագի անվանումը կարող է ունենալ հետևյալ կիրառումները․

Մագի - ճապոնական մանգա, որի հեղինակը Շինոբու Օտական է,
Մագի (Սամուրի վտակ) - գետ Ռուսաստանում, հոսում է Դաղստանի Հանրապետությունում։
Կրեֆելդ

Կրեֆելդ (գերմ.՝ Krefeld, մինչև 1929 թվականը՝ գերմ.՝ Сrefeld), քաղաք Գերմանիայում, գտնվում է Հյուսիսային Ռեյն Վեստֆալիա երկրամասում։
Գտնվում է Դյուսելդորֆի ենթակայության տակ։ Բնակչությունը 236,3 հազար մարդ է (2009)։ Զբաղեցնում է 137,68 կմ² տարածք։ Պաշտոնական կոդը՝ 05 1 14 000։
Քաղաքը ստորաբաժանվում է 9 քաղաքային համայնքների։
Քաղաքում աշխատում է DUEWAG գործարանը։


== Տեսարժան վայրեր ==
Բուրգ Լին ամրոց
Հյուլզեր Բերգ, Կերֆելդի բնակիչների սիրելի հանգստյան վայրերից մեկը։


== Մշակույթ ==
Քաղաքը հնուց հայտնի է իր տեքստիլ արդյունաբերությամբ։ Քաղաքը բնորոշելիս չպետք է մոռանալ նաև թանգարանների մասին․ Տեքստիլի գերմանական թանգարանը (Deutsches Textilmuseum) և Մետաքսի մշակույթի թանգարանը (Haus der Seidenkultur)։ 
Կրեֆելդում է ստեղծվել Blind Guardian երաժշտական խումբը։


== Հայտնի բնակիչներ ==
Անդրեա Բերգ (ծնվ․ 1966) — հայտնի գերմանացի երգչուհի,
Յոզեֆ Բոյս (1921—1986) — Կրեֆելդի բնակիչ, գերմանացի նկարիչ, պոստմոդերնիզմի գլխավոր հետևորդներից մեկը,
Ալֆրեդ Հոլեր (1888-1954) — գեղանկարիչ։


== Պատկերասրահ ==

		
		
		


== Քույր քաղաքներ ==
Վեդլո, Հոլանդիա
 Ուլյանովսկ
 Դյունկերկ


== Ծանոթագրություններ ==


== Արտաքին հղումներ ==
Պաշտոնական էջ
Թագավորական պինգվին

Թագավորական պինգվին (լատ.՝ Aptenodytes patagonicus), չթռչող թռչուն պինգվինների ընտանիքից։


== Նկարագիր ==
Նման է Կայսերական պինգվինին, բայց ավելի փոքր է չափսերով և ունի ավելի վառ գունավորում։ Մարմնի երկարությունը 31սմ - 1մ է։ Հասուններն ունեն մոխրագույն մեջք, գլխի և կրծքի կողային մասերից գույնը վառ նարնջագույն է։ Ձագերն ունեն գորշ գույն։


== Տարածում ==
Թագավորական պինգվինը բնադրում է Հրո Երկիր կղզում, Հարավային Ջորջիայում և Հարավային Սանդվիչյան կղզում, Պրինց Էդուարդ, Կրոզե կղզում, Կերգելենում, Խերդում, Մակկուորում։


== Բազմացում ==

Թագավորական պինգվինը բնադրում է գաղութներով։ Բազմացման պատրաստ էգերը շրջում են գաղութներով և ցուցադրում իրենց պարանոցի վառ գունավորումը՝ փորձելով գրավել արուներին։ Ժամանակ առ ժամանակ արուները ձայն են արձակում՝ կտուցը վեր բարձրացրած։ Էգի ուշադրությունը կենտրոնում է վերջինիս վրա։
Ձվադրում են դեկտեմբեր - հունվար ամիսներին։ Ձվադրում են 1 ձու։ Այս պինգվինների բազմացման ամենաառաջնային փաստն այն է, որ ձվից դուրս եկած ձագերից ապրում են միայն նրանք, որոնք ավելի ուշ ձվադրել են նոյեմբերին և դեկտեմբերին։ Մյուսները, որոնք ավելի ուշ ձվադրումից են ծնվել, չեն հասցնում դառնալ 
բավականաչափ մեծ և մահանում են ձմռան կլիմայի պայմաններից։
Հասում թռչունները, որոնց ձագերը մահանում են հաջորդ անգամ սկսում են ձվադրել ավելի վաղ։ Իսկ այն թագավորական պինգվինները, որոնք ձվադրել են վաղ և որորնց ձագերը ապրում են հաջորդ անգամ ձվադրում են ավելի ուշ, որից դուրս եկած ձագերը կրկին չեն ապրում։


== Թագավորական պինգվինը և մարդը ==
Այն պինգվինները, որոնց բները գտնվել են մարդկանց հասանելի վայրերում, ոչնչացվել են նավաստիների կողմից սկսած 18-րդ դարից։ Անկառավարելի ոչնչացումը որոշ կղզիներում շարունակվել են մինչև 1918 թվականը, երբ նրանց թվաքանակը որոշ գաղութներում նվազել է՝ հասնելով տագնապալի մակարդակի։ Ներկայումս նրանց թիվը ավելանում է բոլոր կղզիներում։
Կրասնի Կուշակ

Կրասնի Կուշակ (ռուս.՝ Красный Кушак, բաշկիրերեն՝ Ҡыҙып Ҡушыҡ), խուտոր Ռուսաստանի Բաշկորտոստան հանրապետության Զիլաիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 26 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հենրի III (Անգլիայի թագավոր)

Անվան այլ կիրառումների համար տե՛ս՝ Հենրի III (այլ կիրառումներ)Հենրի III (հոկտեմբերի 1, 1207, Վինչեսթեր, Անգլիայի թագավորություն - նոյեմբերի 16, 1272, Վեստմինստեր, Մեծ Լոնդոն, Անգլիա), թագավոր 1216 թվականից։ Պլանտագենետների դինաստիայից։
Հովհան Անհողի որդին։
Փորձել է երկիրը կառավարել օտարերկրյա ֆեոդալ-արկածախնդիրների և հռոմեական եկեղեցու հետ դաշնակցած, որով իր դեմ է հանել բարոններին ու սրանց աջակցող ասպետներին, քաղաքացիներին և ունևոր գյուղացիությանը։ 1258 թվականին ստիպված հրապարակել է օրենքներ, որոնց համաձայն երկրում հաստատվել է բարոնների տիրապետությունը։ Հրաժարումը 1258 թվականի «կանոններից» հանգեցրել է 1263-1267 թվականների քաղաքացիական պատերազմին, որի ժամանակ Սիմոն դը Մոնֆորը գերեվարել է Հենրի III -ին (1264 թվական)։ Սակայն թագավորի կողմնակիցներին հաջողվել է 1266 թվականին գահին վերահաստատել նրան, որը բարոնների, ասպետների ու քաղաքացիների ճնշմամբ համաձայնեց պառլամենտ հրավիրելուն։
Կոշելևո (գյուղ, Պոչինկովսկի շրջան)

Անվան այլ կիրառումների համար տե՛ս՝ ԿոշելևոԿոշելևո (ռուս.՝ Кошелево), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(7120) Դևիդգավայն

(7120) Դևիդգավայն (անգլ.՝ Davidgavine), աստերոիդ աստերոիդների հիմնական գոտում։ Հայտնաբերվել է 1989 թվականի հունվարի 4-ին Ռոբերտ ՄաքՆոտի կողմից Սայդինգ Սփրինգում։
Անվանումն ստացել է ի պատիվ շոտլանդացի աստղագիտության պատմագետ Դևիդ Մայլս Գևայնի (անգլ.՝ David Myles Gavine)։
Միջին հեռավորությունը Արեգակից կազմում է 2,8648 ա. մ., առավելագույնը մոտենում է 2,7015 ա. մ. հեռավորության վրա և հեռանում 3,0281 ա. մ., իսկ Երկրի ուղեծրին աստերոիդը նվազագույնը մոտենում է 1,7107 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1771,09 երկրային օրվա ընթացքում, իր ուղեծրով շարժվելով միջինում 0,203265 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,16° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7120) Դևիդգավայն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գերդա Քրիստիան

Գերդա Քրիստիան (գերմ.՝ Gerda Christian, ի ծնե՝ Գերդա Դարանովսկի (գերմ.՝ Gerda Daranowski); դեկտեմբերի 13, 1913(1913-12-13), Բեռլին, Գերմանական կայսրություն - ապրիլի 14, 1997(1997-04-14), Դյուսելդորֆ, Գերմանիա), Երկրորդ համաշխարհային պատերազմի ընթացքում եղել է Ադոլֆ Հիտլերի անձնական քարտուղարուհին։ Գերդան այն քչերից էր, որոնք կարողացան ողջ դուրս գալ ֆյուրերբունկերից և ապրել մինչև խոր ծերություն։


== Կենսագրություն ==
Գերդան սկսել է աշխատել Հիտլերի մոտ 1937 թվականց, երբ նրա երկու քարտուղարուհիները՝ Յոհաննա Վոլֆը և Քրիստա Շրյոդորը այլևս չէին կարողանում աշխատել մեծ քանակով կուտակված փաստաթղթերի հետ։


== Երկրորդ համաշխարհային պատերազմ ==
1943 թվականի փետրվարին նա ամուսնացել է լյուֆտվաֆե սպա Էրհարդ Քրիստիանի հետ, ինչը պատճառ դարձավ Հիտլերի գրասենյակից հեռանալուն։ Նրան փոխարինեց Տրադուլ Յունգեն, սակայն մի քանի ամսից Քրիստիանը վերադարձավ աշխատանքի։ 1945 թվականի մայիսի 1-ին Հիտլերի մոտիկ շրջապատի հետ փորձել է լքել շրջափակված Բեռլինը։ Խումբը թաքնվել է Բեռլինի քանդված շենքի նկուղում, սակայն մայիսի 2-ին նրանց բռնել են խորհրդային զորքերը։


== Երկրորդ համաշխարհային պատերազմից հետո ==
Պատերազմից հետո Գերդան տեղափոխվեց Դյուսելդորֆ, որտեղ աշխատում էր հյուրանոցում։ Ընկերական կապ էր պահում Վերներ Նաումանի հետ (նեոնացիստական կազմակերպության ղեկավար)։ Մահացել է 1997 թվականին քաղցկեղից։


== Կինեմատոգրաֆիա ==
Գերդայի կերպարը օգտագործվել է շատ ֆիլմերում։

Շեյլա Գիշ (1973) — անգլիական ֆիլմ (Hitler: The Last Ten Days):
Միտցի Ռոջերս (1973) — անգլիական հեռուստաֆիլմ (The Death of Adolf Hitler):
Բիրժիտ Մինիշմայր (2004) - Բունկեր — գերմանական ֆիլմ (Downfall \ Der Untergang):
Ելենա Կազնաչեևա (2011) - հնդկական ֆիլմ «Gandhi to Hitler»:


== Ծանոթագրություններ ==
Կուկլի (գյուղ, Մանևիչի շրջան)

Կուկլի (ուկրաիներեն՝ Кукли), գյուղ Ուկրաինայի Վոլինի մարզի Մանևիչի շրջանում։ Հիմնադրվել է 1577 թվականին։
2001 թվականի տվյալներով Կուկլի գյուղում բնակվում էր 835 մարդ։ Բնակավայրը զբաղեցնում է 2,07 կմ² տարածք։ Բնակչության խտությունը կազմում էր 403,38 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լյուքսեմբուրգի ֆուտբոլի առաջնություն 1926-1927

Լյուքսեմբուրգի ֆուտբոլի առաջնություն 1924-1925, Լյուքսեմբուրգի 17-րդ ֆուտբոլի առաջնությունը։ Մրցաշարի չեմպիոն է դարձել «Ունիոն Լյուքսեմբուրգը»։ Մրցաշարին մասնակցել է 8 թիմ։


== Մրցաշարային աղյուսակ ==


== Արտաքին հղումներ ==
Վիճակագրությունը RSSSF կայքում